La Direcció General de Cultura Popular i Associacionisme Cultural té com objectiu bàsic donar compliment a les polítiques públiques inspirades per la Llei 2/1993, de 5 de març, de foment i protecció de la cultura popular i tradicional i de l'associacionisme cultural.
Amb tot, 20 anys després de la Llei, s'imposen noves línies de treball i d'estreta col·laboració amb les associacions i els ajuntaments.
Línies àgils, eficaces i eficients, que facin més visible la vitalitat, la transversalitat i la creativitat com a peces claus de la contemporaneïtat en què vivim.
Treballem, doncs, per contribuir a fer efectiva la promoció, el foment i l'estudi de la cultura popular i tradicional, el suport al món associatiu que vertebra la pròpia societat civil i la coordinació amb el món municipal per desplegar les línies d'acció cultural que a cada poble i ciutat es volen endegar.
L'organigrama contempla la Subdirecció General de Protecció i Promoció de la Cultura Popular i Tradicional, el Servei de Recerca i Protecció i el seu centre de Documentació, el Servei de Promoció i Dinamització i la Secció de Gestió.
A la Subdirecció General li corresponen tasques de protecció, promoció, difusió, planificació, coordinació i execució en relació als convenis, el pressupost, la normativa i els òrgans consultius del Departament, en l'àmbit de la seva competència.
El Servei de Recerca i Protecció té assignades les tasques vinculades a:
El Servei de Promoció i Dinamització treballa entorn de tres àmbits:
La Secció de Gestió s'encarrega de:
El Consell de l'Associacionisme Cultural es regula per l' Ordre CLT/336/2014, de 4 de novembre, del Consell de l'Associacionisme Cultural (DOGC núm. 6753, de 19 de novembre de 2014) modificada per l' Ordre CLT/195/2018, de 16 de novembre, de modificació de l'Ordre CLT/336/2014, de 4 de novembre, del Consell de l'Associacionisme Cultural (DOGC núm. 7756, de 27 de novembre de 2018).
L'article 13 de la Llei 2/1993, de 5 de març, de foment i protecció de la cultura popular i tradicional i de l'associacionisme cultural disposa que el departament competent en matèria de cultura ha d'impulsar les polítiques necessàries per a contribuir a la consecució dels objectius de dinamització sociocultural, la realització d'activitats en aquest camp i d'activitats culturals no professionals.
Alhora la Generalitat ha de promoure la comunicació i la interrelació de les associacions culturals, que amb les diferents manifestacions de la cultura popular, són la base que sustenta la vida cultural d'un país, així com la coordinació o la federació de les que actuen en un mateix sector.
L'any 2013 el Departament de Cultura va elaborar el Pla de l'associacionisme cultural i, entre altres actuacions, proposa crear un òrgan consultiu per a l'assessorament en el seguiment i l'avaluació de les polítiques en matèria d'associacionisme cultural.
El Consell de l'Associacionisme Cultural l'integren les principals entitats representatives d'aquest àmbit, actua com a òrgan de participació, d'impuls i de coordinació amb el sector de l'associacionisme cultural, amb l'objectiu d'augmentar el seu reconeixement i la seva visibilitat.
El Consell de l'Associacionisme Cultural, constituït el 15 de febrer de 2015, és el màxim òrgan consultiu de la Direcció General de Cultura Popular i Associacionisme Cultural en relació amb la cultura popular, la dinamització sociocultural i l'associacionisme cultural.
Les disposicions que el regulen determinen les seves funcions, composició i funcionament.
Correspon al Consell desenvolupar funcions assessores, com emetre informes i dictàmens no vinculants o formular recomanacions o orientacions en la implementació, el seguiment i l'avaluació de les polítiques de foment, protecció i difusió de l'associacionisme cultural.
Cal posar de relleu la funció de col·laborar amb el Consell Nacional de la Cultura i de les Arts en l'elaboració de l'informe anual sobre l'estat de la cultura i de les arts de Catalunya en els àmbits de la cultura popular i l'associacionisme cultural.
El Consell funciona en Ple i en grups de treballs especialitzats en determinats àmbits.
Pel que fa a la composició del Consell de l'Associacionisme Cultural, aquest òrgan col·legiat està constituït per:
La presidència, que correspon a la correspon a la persona titular de la Direcció General de Cultura Popular i Associacionisme Cultural.
Les vocalies, que corresponen a una persona en representació de cada una de les 36 associacions, federacions i confederacions dels diferents àmbits de l'associacionisme cultural, que són nomenades per la persona titular del Departament de Cultura i que no perceben indemnitzacions i drets d'assistència.
Els àmbits del moviment associatiu de caràcter cultural representats són:
- Els diables, el bestiari i els trabucaires
- Les festes tradicionals amb bous
La secretaria, que recau en una persona tècnica de la Direcció General de Cultura Popular i Associacionisme Cultural, nomenada per la persona titular del Departament de Cultura.
Manifest del Consell en relació al referèndum de l'1 d'octubre
En la reunió que el Consell va celebrar el 23 de setembre de 2017 es va redactar un manifest en defensa dels drets civils dels catalans i de la celebració del referèndum de l'1 d'octubre.
En el manifest, el Consell ressalta "el ple suport a les institucions de Catalunya i a les seves decisions", i manifesta "el rebuig i la condemna més enèrgica a les actuacions desplegades pel Govern de l'estat espanyol per impedir la lliure participació dels catalans i les catalanes en un procés democràtic com és el referèndum de l'1 d'octubre".
En el text, el Consell manifesta el seu "compromís inequívoc en la defensa de les llibertats democràtiques" i la seva "oposició a qualsevol iniciativa que limiti l'autogovern o l'exercici de llibertats civils, com ara la llibertat de consciència, la llibertat de premsa, la llibertat d'expressió i opinió, la llibertat de reunió, el dret a la igualtat de tracte davant la llei, i el dret a decidir".
Segons el manifest, el Consell "no pot restar en silenci quan els poders de l'Estat espanyol infringeixen les lleis, demostren un clar menysteniment als drets civils dels ciutadans, i agredeixen a les entitats culturals i cíviques, a les institucions i a l'autogovern del poble de Catalunya".
Sessió de constitució del Consell
El Consell de l'Associacionisme Cultural condemna la violència envers les dones: En la sessió del 30 de novembre del 2019 el Consell s'adherí al Dia Internacional per a l'eliminació de la violència contra els dones i condemnà les conductes contràries a la dignitat de les persones.
El Consell de l'Etnologia Catalana el regula l' Ordre CLT/152/2015, de 30 d'abril, del Consell de l'Etnologia Catalana (DOGC núm. 6882, de 29 de maig de 2015).
Constitueixen el patrimoni etnològic de Catalunya, els béns materials i els immaterials.
Entre els primers hi ha els béns mobles i els immobles i instal·lacions emprats consuetudinàriament a Catalunya les característiques arquitectòniques dels quals siguin representatives de formes tradicionals.
Entre els segons les activitats, els coneixements i els altres elements immaterials que són expressió de tècniques, oficis o formes de vida tradicionals d'acord amb el que disposa l'article 5 de la Llei 2/1993, de 5 de març, de foment i protecció de la cultura popular i tradicional i de l'associacionisme cultural.
El Consell de l'Etnologia Catalana, de caràcter consultiu, es configura com un òrgan de participació, d'impuls i de coordinació per contribuir a la recerca, la protecció, per a fer visible i per fer difusió del patrimoni etnològic català, tant en el seu vessant material com immaterial.
No es vol restringir el seu àmbit d'actuació a recerques i publicacions sinó se'l vol dotat d'un paper molt destacat en l'assessorament del departament de Cultura, mitjançant la Direcció General de Cultura Popular i Associacionisme Cultural, en relació amb els diferents àmbits del patrimoni etnològic.
L'Ordre CLT/152/2015, de 30 d'abril, regula les funcions, la composició i el funcionament del Consell.
Correspon al Consell desenvolupar funcions assessores, com emetre informes i dictàmens no vinculants o formular recomanacions i orientacions en la implementació, el seguiment i l'avaluació de les polítiques establertes en el seu àmbit d'actuació.
També ha de proposar iniciatives i actuacions en l'establiment de línies de recerca, en la definició d'un pla de publicacions i de difusió i de programes de dinamització patrimonial, així com en la detecció de noves fonts de finançament i en l'àmbit de la formació.
Altres funcions rellevants del Consell són les de prestar assessorament tècnic sobre els processos de protecció i salvaguarda que es derivin del desplegament de la legislació sobre patrimoni cultural català i de les Convencions de la UNESCO per a la salvaguarda del patrimoni cultural immaterial i per a la protecció del patrimoni mundial, cultural i natural.
El Consell de l'Etnologia Catalana, constituït el 29 de juny de 2015, funciona en Ple i, si escau, en grups de treball per abordar temes i desplegar propostes d'actuació més detallades.
Pel que fa a la composició del Consell de l'Etnologia Catalana, aquest òrgan col·legiat està constituït per:
Els grups de treball han d'estar integrats per persones de prestigi reconegut en l'àmbit de la cultura popular i del patrimoni etnològic.
La presidència i la secretaria dels grups de treball que es constitueixin són designades pel mateix grup de treball entre les persones que en són membres.
La presidència pot decidir que assisteixin a les sessions persones expertes per assessorar respecte dels assumptes inclosos en l'ordre del dia, amb veu però sense vot.
Reunió de constitució del Consell
El Programa d'identificació visual posa a disposició de tothom les normes que regeixen la identitat corporativa de la Generalitat, i una sèrie d'exemples d'aplicacions de la marca de la Generalitat i els seus departaments.
És tracta d'una eina que millora la difusió de la normativa, i en millora la vigència, ja que Internet permet que el seu contingut s'actualitzi en qualsevol moment.
És important, doncs, consultar-lo sempre des del web de la Generalitat, on sempre hi trobarem la informació actualitzada.
Si bé tothom té accés al Programa d'identificació visual, en trauran especial profit els usuaris interns de la Generalitat i els proveïdors (professionals de la publicitat, del disseny i de les arts gràfiques).
El primer obre la pàgina d'inici del web Identitat Corporativa de la Generalitat de Catalunya i el segon l'apartat que fa referència a la imatge del Departament de Cultura.
Podeu descarregar arxius relacionats amb la identificació institucional, la normativa i els manuals d'aplicació en diferents àmbits i suports.